जिंबाब्वे की टीम ने पिछले दो मैचों की तुलना में इस मैच में थोड़ा बेहतर प्रदर्शन किया। लेकिन टीम के प्रदर्शन में हुआ आंशिक सुधार जीत दिलाने के लिए नाकाफी था। सीरीज में पहली बार जिंबाब्वे की टीम 200 रन के आंकड़े को पार करने में सफल हुई। एक समय 44 रन पर 3 विकेट गंवाने के बाद जिंबाब्वे की पारी को सीन विलियम्स ने संभाला। विलियम्स ने 69 रन की पारी खेली। इस दौरान उन्होंने 10 चौके भी जड़े। उनके अलावा ब्रैंडन टेलर ने 40 रन का योगदान दिया। दक्षिण अफ्रीका के लिए स्टेन और रबाडा ने 3-3 विकेट लिए जबकि इमरान ताहिर और फुलकवायो ने 2-2 विकेट हासिल किए।